# Eleringi elektrituru visiooni ja seotud tegevuste avalik konsultatsioon

Euroopa elektriturg on olulises muutumises, eelkõige tulenevalt energiasektori dekarboniseerimise eesmärkidest, turgude ühendamisest ja riikide energiapoliitikatest. Dekarboniseerimine toob kaasa fossiilsetel kütustel tootmise sulgemise ning asendumise muutliku tootmisega taastuvenergiaallikatega, mis paneb tugeva surve elektri varustuskindlusele. Elering näeb, et sellises olukorras varustuskindluse tagamiseks peab elektriturg andma väga täpseid signaale, milliseid tootmise, tarbimise, salvestamise või muid ressursse elektriturul vaja on. Täna ei ole selge, kas kehtiv elektrituru ülesehitus on väljakutsetega toimetulemiseks piisav.

Elering avaldas käesoleva aasta Varustuskindluse aruande osana Eleringi elektrituru visiooni ehk nägemuse efektiivsest turukorraldusest toetamaks muutuvat süsteemi. Dokument käsitleb Eleringi vaadet praeguse disaini kitsaskohtadele ning pakub välja tegevused, mis toetaksid turu arengut soovitud suunas. Avaliku konsultatsiooni kirjale on lisatud Eleringi elektrituru visioon, mõnevõrra värskendatuna võrreldes Varustuskindluse aruandega. Eelkõige oleme lisanud digitaliseerimise vaadet, kuna selle olulisus on meie hinnangul üha kasvamas. Käesoleva avaliku konsultatsiooniga palub Elering Eesti turuosaliste arvamust ja ettepanekuid elektrituru arendamiseks võttes aluseks Eleringi visiooni ja välja pakutud konkreetsed ettepanekud ja tegevused.

Konsultatsiooni dokument on struktureeritud kahte ossa. Esimeses osas küsime tagasisidet Eleringi elektrituru visioonile üldisemas vaates ja teises osas küsime tagasisidet eesmärgini liikumiseks välja pakutud konkreetsetele ettepanekutele ja tegevustele.

Elering kasutab turuosaliste tagasisidet turuvisiooni vormimiseks ja tegevuste täiendamiseks, et meie töö elektrituru arendamisel oleks võimalikult mõjus. Avaliku konsultatsiooni **tähtaeg on 12. jaanuar 2018**. Avaliku konsultatsiooni vastused palume saata [info@elering.ee](mailto:info@elering.ee) ja [erkki.sapp@elering.ee](mailto:erkki.sapp@elering.ee). Elering avaldab anonüümsel kujul avaliku konsultatsiooni vastused ning omapoolsed kommentaarid vastustele.

**Esimene osa. Tagasiside Eleringi elektrituru visioonile.**

1. Palume turuosalisel anda oma hinnang Eleringi elektrituru visioonile, seal hulgas:
   1. Kas näete elektrituru põhimõttelise väljakutsena võimalikult efektiivselt pikaajalise varustukindluse tagamist tarbijale?
   2. Kas välja toodud peamised probleemid praeguses turudisainis on teie hinnangul õiged?
   3. Kas lisaks välja toodud probleemidele näete veel kitsaskohti?
   4. Kas visioonis pakutud lahendused on suures plaanis samm õiges suunas?

Vastus:

**Teine osa. Tagasiside Eleringi elektrituru visioonis välja pakutud tegevustele**

Järgnevalt palume anda kommentaar turuvisioonis välja toodud tegevustele. Eelkõige ootame turuosalistelt hinnangut: 1) kas ettepanek on põhjendatud ja aitab probleemi lahendada, 2) kas pakutud teostajad on õiged ja 3) kas ettepanek tegevusteks on parim lahendus probleemile.

Turuosaliste ettepanekud täiendavateks tegevusteks on oodatud ning Elering ootab ka turuosaliste ettepanekuid koostööks tegevuste elluviimisel.

1. **MADALAD TURUHINNAD / ÕIGLANE KONKURENTS**

**Optimaalsed taastuvenergia toetused ja varustuskindlus**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Vähendada taastuvenergia toetuseid järk-järgult eesmärgiga asendada toetused turupõhise emissioonikaubandusega | EL ja liikmesriigid | Toetuste skeemide muutmine | Ettepaneku esitamine otsustajatele ja selle toetamine |  |
| Arendada välja turupõhised taastuvenergia toetuste oksjonid | Liikmesriigid | Toetusskeemina oksjonite kasutamine; võimalikult vähese turgumoonutava mõjuga oksjonite disainimine | Parima oksjoni metoodika leidmine Eesti taastuvenergia eesmärgi täitmiseks ning vastava ettepaneku esitamine otsustajatele |  |
| Harmoniseerida taastuvenergia oksjonite läbiviimise kord, toetusmehhanism, toetusskeem ja toetuste määrad liikmesriikide vahel vähemalt regionaalselt | EL ja liikmesriigid | Harmoniseeritud taastuvenergia toetustes kokku leppimine | Ettepaneku esitamine otsustajatele ning toetusskeemi juhtimine |  |
| Arendada päritolutunnistuste laialdasemat kasutuselevõttu ja piiriülest infovahetust | Liikmesriigid, Elering | Päritolutunnistuste kasutamine elektrienergia päritolu tõendamiseks, seal hulgas ka piiride üleselt | Päritolutunnistuste süsteemi väljaarendamine Eestis, päritolutunnistuste piiriülese liikumise võimaldamine |  |

**Õiglane elektrikaubandus kolmandate riikidega**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Rakendada kolmandate riikide piiridel nn konkurentsisituatsiooni tasakaalustav tasu võttes arvesse võimsustasu, keskkonna kaitse jm ebavõrdset konkurentsisituatsiooni tekitavad aspektid | Balti riikide ministeeriumid ja TSOd | Kauplemise tasu välja töötamine ja kehtestamine | Tasu välja töötamise toetamine analüüsidega |  |
| Kaaluda kaubanduse piiramist kuniks õiglase konkurentsisituatsiooni tagamiseni | Balti riikide ministeeriumid | Vaheperioodiks kolmandate riikidega kauplemise lõpetamine | Protsessi toetamine analüüsidega |  |
| Analüüsida võimalust rakendada üleminekuperioodil kolmandate riikide piiridel regionaalne hinnaerinevust maandav tariif | Balti riikide ministeeriumid ja TSOd | Üleminekuperioodi kauplemise tasu välja töötamine ja kehtestamine | Tasu välja töötamise toetamine analüüsidega |  |
| Kohelda kõiki kolmandate riikide piire võrdselt ja harmoniseerida rakendatavad meetmed vähemalt regionaalsel tasandil | Balti riikide ja Soome ministeeriumid ja TSOd | Ühtse metoodika rakendamine kolmandate riikidega elektriga kauplemisel | Protsessi toetamine analüüsidega |  |

1. **MADAL TARBIMISE HINNATUNDLIKKUS / TARBIJAFOOKUS**

**Turupõhised hinnasignaalid**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Avada jaeturud kõigile Euroopa elektritarbijatele ning lõpetada elektrienergia hindade reguleerimine | EL ja liikmesriigid | Viimaste reguleeritud hindade kaotamine elektri jaeturul | Ettepaneku kommunikeerimine otsustajatele |  |
| Kehtestada võimsuskomponendiga võrgutasud nii jaotus- kui ka ülekandevõrkude puhul | TSOd, DSOd | Võimsuskomponendiga ülekandetariifi rakendamine | |  |
| Kaaluda võrgutasude dünaamiliseks muutmist | TSOd | Võrgutasude energiakomponendi dünaamiliseks muutmise analüüsimine | |  |
| Kaaluda tarbija jaoks taastuvenergiatasude ja riiklike maksude suuruse muutmist dünaamiliseks | Ministeeriumid ja TSOd | Taastuvenergiatasude ja riiklike maksude dünaamiliseks muutmise analüüsimine | |  |

**Tarbimise juhtimise kaasamine turule**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Luua regulatiivne keskkond paindlikkusteenuste turule integreerimiseks, mh muuta regulatsiooni võrgu arendamise motivatsiooniraamistiku osas | Liikmesriigid, TSOd, DSOd, regulaatorid | Regulatsiooniga iseseisva agregaatori võimaldamine; võrguettevõtete reguleerimisel kogukulude arvesse võtmine | Paindlikkusteenuste platvormi prototüübi projekt; iseseisva agregaatori mudeli harmoniseerimine Baltikumis ja Põhjamaades; Horizon2020 projekt EU SysFlex[[1]](#footnote-1); agregaatoritel bilansiturul osalemise võimaldamine |  |
| Käsitleda tarbimise juhtimist võrdsetel alustel teiste süsteemiteenuste pakkujatega | TSOd | Süsteemiteenuste hankimisel agregeeritud võimsustega arvestamine | Standardse reguleerimislepingu tingimuste alusel agregeeritud võimsuse kaasamine bilansiturule; antud võrdsuse põhimõtete sätestamine eelnevalt välja toodud projektides. |  |
| Soodustada tarbimise juhtimise turupõhist lähenemist võimaldades tarbijal turul osaleda ilma müüja nõusolekuta oma tarbimise agregeerimiseks | EL, Liikmesriigid, TSOd | Regulatsioonis iseseisva agregaatori võimaldamine | Antud põhimõtete sätestamine eelnevalt välja toodud tegevustes; ettepaneku esitamine otsustajatele ja selle toetamine. |  |

**Tarkvõrgu andmevahetusplatvormi arendamine**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Reguleerida andmete kuuluvus, andmevahetus ning ligipääs andmetele õigusaktidega | EL ja liikmesriigid | Regulatsioonides tarbija tarbimisandmete omanikuna sätestamine; Euroopa andmevahetuse standardi loomine. | Käsitleda teemat Horizon 2020 EU SysFlex projektis; andmevahetuse toetamine läbi tarkvõrgu platvormi |  |
| Käivitada regionaalne andmevahetus võimaldamaks innovatsiooni, ligipääsu andmetele ja lihtsat müüja vahetust | Regiooni TSOd | Regionaalse andmevahetuse käivitamine | Elering-AST-Litgrid töögrupp regionaalse andmevahetusplatvormi teostatavuse väljaselgitamiseks, regionaalse andmevahetuse pilootprojektid |  |
| Kaugloetavate elektriarvestite paigaldamisel arvestada nende võimekust edastada andmeid reaalajalähedaselt | DSOd | Uute kaugloetavate arvestite paigaldamine reaalaja andmevahetuse võimekusega | Reaalajalähedaste andmete vahetamise toetamine läbi tarkvõrgu platvormi, teema käsitlemine Horizon 2020 EU SysFlex projektis |  |
| Jaotusvõrguoperaatori eraldamine vertikaalselt integreeritud tootmisettevõttest | Liikmesriigid | Andmetele võrdse ligipääsu tagamine läbi jaotusvõrgu ettevõtete eraldamise elektri tootmisettevõtetest | Läbi tarkvõrgu platvormi andmetele võrdse ligipääsu tagamine |  |

1. **ÕIGE TURUHINNA LEIDMINE / EFEKTIIVNE ELEKTRITURG**

**Regionaalne turgude harmoniseerimine ja integreeritud lühiajaliste turgude arendamine**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Rakendada päevasisese kauplemise tehingute sulgemise aega 30 min enne tarne algust | TSOd | TSOdel kõikidel piiridel tehingute sulgemise aja harmoniseerimine 30 min enne tarne algust | Eesti piiridel tehingute sulgemise aja 30 min enne tarne algust püsivaks muutmine; kogemuse jagamine teiste TSOdega; läbirääkimiste pidamine Balti TSOdega kohandamaks vastavalt lähemale ka bilansituru pakkumise sulgemisaega |  |
| Liikuda tasakaalustusperioodi (ja elektribörsidel kaubeldavate toodete) lühendamise suunas kuni 15 minutile | TSOd ja elektribörsid | 15 minutit bilanisperioodi rakendamine | Minna üle koos naaberriikidega, et kauplemine toimiks tõrgeteta |  |
| Kaaluda ülekandevõimsuste reserveerimist päevasisese- ja reguleerimisturu tarbeks | TSOd | Ülekandevõimsuse väärtuse hindamine päevasisesel- ja reguleerimisturul | Koostöös teiste Balti TSOdega võimsuse reserveerimise vajaduse analüüsimine vastavalt teiste riikide kogemusele |  |
| Hinnalagede nihutamine tasemele, mis ei piiraks investeeringute tegemiseks vajalike elektri õiget hinda kajastavate hinnasignaalide tekkimist | EL ja liikmesriigid | Uute VoLL põhistehinnalagede kehtestamine | Hinnalagede kõrgemale nihutamise ettepaneku toetamine, Eesti value of lost load (VoLL) arvutamise toetamine. |  |

**Bilansituru reformimine**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Ülepiiriline reguleerimisenergia vahendus (standardtoode, ühine pakkumiste nimekiri, harmoniseeritud põhimõtted) | TSOd | Reguleerimisturu põhimõtete harmoniseerimine ja piiriülese bilansienergiaga kauplemise võimaldamine | Balti ühine reguleerimisturg 2018, koostöö Euroopa tasemel ühise reguleerimisturu platvormi loomisel |  |
| Integreerida kohalikud bilansihalduse tarkvõrgu IT lahendused Euroopa ühise bilansituru platvormiga | Elering | Liitumine Euroopa ülese projektiga (Manually Activated Reserves Initiative - MARI), et olla valmis ühinema Euroopa ühise reguleerimisturu platvormiga selle käivitumisel | |  |
| Bilansivastutus – kõik turuosalised peavad täitma bilansivastutuse kohustust | EL ja liikmesriigid | Kõigi turuosaliste bilansivastutuse sätestamine õigusaktides | Ettepaneku kommunikeerimine otsustajatele |  |

1. **TOOTMISVÕIMSUSE PUUDUJÄÄK / GARANTEERITUD TOOTMISPIISAVUS**

**Viimane abinõu - võimsusmehhanismid**

|  |  |  |  |  |
| --- | --- | --- | --- | --- |
| **Eleringi ettepanek:** | **Kes?** | **Mida?** | **Eleringi tegevus** | **Turuosalise kommentaar** |
| Vältida võimsusmehhanismide kehtestamist | EL ja liikmesriigid | Võimsusmehhanismide viimase võimalusena kasutamise sätestamine õigusaktides | Varustuskindluse hindamine, põhimõtte selgitamine otsustajatele |  |
| Olukorras, kus võimsusmehhanismide vajadus on tõestatud, vältimaks turu moonutusi ja üleliigseid kulusid tarbijale, kehtestada strateegiline reserv või võimsusturg võimalikult laial geograafilisel alal | EL ja liikmesriigid | Võimsusmehhanismide loomisel mehhanismi võimalikult suure geograafilise ulatuse sätestamine õigusaktides | Varustuskindluse hindamine, põhimõtte selgitamine otsustajatele |  |

**Täiendavad kommentaarid:**

1. EU SysFlex on Horizon 2020 poolt rahastatud üle-euroopaline projekt uurimaks elektrisüsteemi paindlikkust suure taastuvenergia kontsentratsiooni korral. [↑](#footnote-ref-1)